એ જ ક્ષણે ફરીથી વર્તમાન ધરાવી, કંઠમાં અક્ષર અને પુરુષોત્તમની યુગલ ઉપાસનાના પ્રતીકરૂપ બેવડી નવી કંઠી પહેરી લીધી. પરંતુ તેનાથી થોડા જ દિવસોમાં સૌરાષ્ટ્રમાં અને ખાસ કરીને ગઢડામાં સંપ્રદાયની જૂની શાખામાં તો હાહાકાર થઈ ગયો ! ‘કુબેરભાઈ બંડિયા ભેગા ભળી ગયા ? ગજબ થઈ ગયો ! આવા મહારથી શાસ્ત્રીજી મહારાજના શિષ્ય બની ગયા ? ગઢડા પ્રાંતના સ્વામિનારાયણ સંપ્રદાયના આગેવાન, સાધન સંપન્ન, વગદાર આ હરિભક્ત અચાનક જ શાસ્ત્રીમાં ભળે જ કેવી રીતે ?